Балқаш аудандық білім бөлімінің «Ә.Ахметов атындағы орта мектеп мектепке дейінгі шағын орталығымен» мемлекеттік коммуналдық мекемесі

Жалпы орта білім беретін мектептің 5 - 7 сыныбына арналған қолданбалы курс бағдарламасы

Тарих пәні мұғалімі Жайлауов Нұрболат

Түсінік хат

 Тарихтан тағылым алу міндет. Онсыз өмір тіршіліктің мәні болмайды.

Ал тарихта «Өткенді құрметтеу – өскендіктің» белгісі деп те жатамыз. Сөйтіп таразылап, зейінді зердемен бағалау арқылы кешегі мен бүгінгінің ара салмағын түсінеміз. Елге еңбегі сіңген алдыңғы толқын аға ұрпаққа тағзым етеміз. Олардың өнегелі өмірлерін бүгінгі ұрпаққа тағылым етіп ұсынамыз. Ендеше кейінгі ұрпаққа алдыңғы буын ағаларды құрметтеу қашанда парыз. Елеулі еңбектерін естен шығармау борыш. Қасиетті Балқаш өңірі асыл да ардақты азаматтардан кем емес.

Әниятолла Ахметов есімі күллі Балқаштықтардың көкейіне жылы ұялаған ұлы есім. Өйткені арлы азамат тіршілігінде, бойындағы білімі мен біліктілігін азаматқа тән асыл қасиеттерін, туған өлкенің түлеуіне арнады.

Әниятолла Ахметов атамыз ауданымыздың және ауылымыздың көркеюіне осы кунге жетуіне үлес қосқан еңбектері жайлы өскелең ұрпаққа жеткізу біздің міндетіміз.

**Бағдарламаның мақсаты**

1. Әрбір өлкенің халқына суықта пана, ыстықта сая болған есімдері ел есінде сақталған, бір туар перзенттері бар. Осының бәрі жас ұрпақты ардақтап азаматымен таныстыру.
2. Туған жердің асылы, дана перзентіміз Ә.Ахметовтың өмірі мен ауданымызға сіңірген еңбек жолдарын, шығармашылық қырларын оқыта отырып, өнегелі істерін мақтан ету.
3. «Туған жерге туыңды тік» адам баласы шексіз зерденің ғана емес ғажайып сезімнің иесі. Туған жер әркімнің шыр етіп жерге түскен, бауырында еңбектеп қаз басқан қасиетті мекені. Туған жерге деген сүйіспеншілікті туған елге Қазақстанға деген патриоттық сезімге ұштастыру.
4. Орта білім беру жүйесінде «Мәңгілік Ел» жалпы ұлттық идеясын іске асыруда, оқушыларды жоғарғы рухани, азаматтық ұстаным, әлеуметтік жауапкершілік, қазақстандық қоғам игілігі үшін еңбек етуге дайындау, жаңа қазақстандақ патриотизмге тәрбиелеу.

**Бұл бағдарламаның негізгі мазмұны**

 **VII бөлімнен тұрады.**

**Кіріспе**. 4 сағат.

І. Бұл бөлімде Ә.Ахметовтың жастық балалық шағын, өмір жолы туралы әңгімелеу. Әниятолла атаға байтақ балқаштың нар тұлғалы азаматы және мақтанышы екені жайлы түсінік беру.

ІІ. Ә.Ахметовтың еңбек жолы. 4 сағат.

Ә.Ахметов ауданды басқарған жылдары ауданды алтын дән өсіретін бес жаңа совхоз құрылды. Соның нәтижесінде ауданның экономикалық , әлеуметтік – мәдени көркеюі қарыштай бастағаны айтылады.

ІІІ. Ер атағын ел сақтар. 3 –сағат

Ә.Ахметовтың ат жалын тартып жігіт болған шағында қолына қару алып майдан даласына аттануы. Ұлы Отан соғысында көрсеткен ерліктері жайлы мақтан ету.

ІV. Партия ұйымының сенімді тірегі. 8 –сағат.

Қазақстан Компартиясы Орталық комитеті жанындағы жоғарғы партия мектебінде оқуы. Аудандық партия комитетінің бірінші хатшы қызметінде болуы.

 V. Ә.Ахметовтың шағырамалары. 6 сағат.

Ауданның экономикасын әл ауқатының артуына өлшеусіз үлес қосған атамыздың тағы бір қыры- қолы қалт еткенде өлең жыр жазатындығы. Ақынжандылығын ұрпаққа мақтан ету.

VI. Жақсының аты өлмейді. 5 сағат.

2000 жылы Қазақстан Үкіметінің арнайы қаулысымен 19 жылдай басшылық жасаған арда азамат, Балқаш елінің құрметтісі Әниятолла Ахметовтың есімі мектепке беріліп, мұражай ашылды.

VII. Ел есінде қалған есім. 5 сағат.

«Ұлы тұлғаға тағзым», «Туған жердің асылы» тақырыбында балалар шығармашылығынан көрме. Мұражайға саяхат ұйымдастыру.

|  |  |  |  |  |
| --- | --- | --- | --- | --- |
| р/с |  № | Сабақтың тақырыбы | Сағат саны | Сабақтың түрі |
| І. Кіріспе |
| 1 | 1 | «Әруақты сыйлау, рухты аспандату | 1 | Әңгімелеу  |
| 2 | 2 | Ә.Ахметов өмірінен жалпы мәлімет | 1 | Әңгімелеу |
| 3 | 3 | Балалық және жастық шағы. | 1 | Өлең жырларын жатқа айту |
| 4 | 4  | Ә.Ахметовтың еңбек жолы | 1 | Әңгімелеу  |
| ІІ. Ә.Ахметовтың еңбек жолы |
| 5 | 1 | Д.А.Қонаев көпірі | 1 | Саяхат сабақ |
| 6 | 2 | Күріш совхоздары | 1 | Саяхат сабақ |
| 7 | 3 | Ботаника бағы | 1 | Саяхат сабақ |
| 8 | 4 | Мәдени нысандардың ашылуы | 1 | Саяхат сабақ |
| ІІІ. Ер атағын ел сақтар |
| 9 | 1 | Ә.Ахметов Ұлы Отан соғысының ардагері | 1 | Әңгімелеу |
| 10 | 2 | Соғыста көрсеткен ерліктері | 1 | Әңгімелеу |
| 11 | 3 | Соғыс жылдарындағы әңгімелері жарияланған баспа газеттері | 1 | Үзінділер оқыту |
| ІУ. Партия ұйымының сенімді тірегі |
| 12 | 1 | Балқаш аудандық партия ұйымының Пленумындағы баяндамасы 23.07.1979ж | 1 | Конференция өткізу |
| 13 | 2 | Жаңарған, өскен өлке жайлы сыр | 1 | баяндама |
| 14 | 3 | «Ақдаланың ақ маржаны» «Қайнар» баспасы Алматы 1980ж | 1 | Дөңгелек стол |
| 15 | 4 | Қоғамдық ұйымдардың көмегімен» «Жетісу» газетіндегі мақала 19.08.1981ж | 1  | Баяндама  |
| 16 | 5 | «Край приображенный» «Огни Алатау» газетіндегі мақаласы 8.12.1981ж | 1 | баяндама |
| 17 | 6 | Балқаш аудандық партия активіндегі баяндамасы. 1981ж | 1  | Пікір талас |
| 18 | 7 | Состояние орощаемого земледелия и пути его дальнейшего развития в районе» баяндамасы 25.08.1983ж | 1 | баяндама |
| 19 | 8 | Балқаш ауданының насихатшыларының естелігіндегі құттықтау сөзі. 30.09.1980ж | 1 | Баяндама |
| У. Ә.Ахметовтың шығармалары |
| 20 | 1 | «Жүректі тербетеді қайран үміт» өлеңі | 1 | Жатқа айту |
| 21 | 2 | «Шалқыма» әні | 1 | Жаттау |
| 22 | 3 | «Көкталымның көктемі» әні | 1 | Жатқа айту |
| 23 | 4 | «Күлипанға» арнау | 1 | Жатқа айту |
| 24 | 5 | «Қоштасу» өлеңі | 1 | Жатқа айту |
| 25 | 6 | Аудан ақындарының Ә.Ахметовке арнаулары | 1 | Өлеңдерін оқу |
| УІ. Жақсының аты өлмейді. |
| 26 | 1 | Коктал ауылындағы орта мектепке Ә.Ахметов атамыздың есімі берілуі. | 1  | Саяхат сабақ |
| 27 | 2 | Ә.Ахметов мұражайының ашылуы. | 1 | Саяхат сабақ |
| 28 | 3 | «Тас мүсін тарих» ескерткіш туралы анықтама | 1 | Саяхат сабақ |
| 29 | 4 | Аудан, ауыл орталық көшелерінің аталуы | 1 | Саяхат сабақ |
| УІІ. Ел есінде қалған есім |
| 30 | 1 | «Туған жердің асылы» еске алу кеші | 1 | Таныстыру |
| 31 | 2 | «Ұлы тұлғаға тағзым» аудан мектептері арасында спорттық турнир өткізу. | 1 | Жарыстың маңызымен танысу |
| 32 | 3 | «Шалқыма» атты газетіне мектеп оқушыларының арнау өлеңдері, мақалалары | 1 | Өлеңдерімен таныстыру, жаттау |
| 33 | 4 | Балалар шығармашылығынан көрме | 1 | Көрме ұйымдастыру |
| 34 | 5 | Мұражайға саяхат | 1 | Саяхат сабақ. |

Пайдаланған әдебиеттер:

1. Жұлдызды 70 жыл. Алматы 2007ж
2. Балқаш өңірі. 2011-2016жыл
3. Қосымша баспа материалдары
4. Мұражай жәдігерлері
5. Балқашым байтақ мекенім. Алматы 2018ж

Балқаш аудандық білім бөлімінің «Ә.Ахметов атындағы орта мектеп мектепке дейінгі шағын орталығымен» мемлекеттік коммуналдық мекемесі

**Бағдарлама**

**«Ел есінде қалған есім»**

Жалпы орта білім беретін мектептің 5 - 7 сыныбына арналған қолданбалы курс бағдарламасы

Тарих пәні мұғалімі Жайлауова Нұрболат

Алматы облысы, Балқаш ауданы, Көктал ауылы «Ә.Ахметов атындағы орта мектеп мектепке дейінгі шағын орталығымен» мемлекеттік коммуналдық мекемесінің тарих пәнінің мұғалімі Жайлауов Нұрболат 5- 7 сыныпқа арнаған «Ел есінде қалған есім » тақырыбына құрастырылған авторлық бағдарламасына

 **П і к і р**

 «Ел есінде қалған есім» бағдарламасының мазмұны жаңартылған білім мазмұнының ерекшеліктерін ескере отырып, оқу бағдарламасы тарих,өлкетану пәнінің оқытылуға міндетті мазмұнын қайталамай, оны толықтырады. Бағдарламаның жаңашылдығы – зерттеушілік, функционалдық білім мен тарихи құндылықты қалыптастыру, болашақ ұрпақтың туған жердің асылы ,дана перзентіміз Ә.Ахметов туралы мәлімет беру.. Оқушылардың білім мен білік дағдыларын дамытып, туған жерге,елге деген сезімін дамыту. Соңында мектептегі білім сапасын арттыруға ықпал етуі тиіс. Бағдарлама ҚР Жалпыға міндетті білім беру стандарты талаптарына сай. Мазмұны көрсетілген сынып деңгейіне, оқушылардың жас ерекшеліктеріне сәйкестендірілген. Бағдарлама құрылымы тақырыпты кеңінен терең ұғынуға, алға қойған мақсаты мен міндеттерін орындауға сай құрастырылған, жүйелік сақталған.

Жұмыс жалпы талапқа сай орындалған.

Аудандық білімді дамытудың оқу – әдістемелік

 орталығының әдіскері Ж.Төлеубекова